text: CMS-Garden: успешен проект и инициатива - Телерик Академия - Студентска система
  CMS-Garden: успешен проект и инициатива
  Проектът CMS-Garden цели сближаването на общностите на CMS-ите с отворен код, както и съвместното им представителство на международните форуми. Осъществява се засега в Германия.
  Началото е през 2012 година на CeBIT в Хановер (Германия), където представителите на Joomla!, WordPress, Typo3 и Drupal формират общ щанд. Успешното съвместно представителство води до включването впоследствие и на Contao, Contendio, OpenCMS, SientificCMS, modx, Redaxo, Plone, DjangoCMS и Papaya.
  Проектът получава покана (без вноска от EURO 10 000) за членство в най-голямата немска ИТ организация BITKOM.
  Повече за проекта и инициативата в октомврийското издание на The Joomla! Community Magazine.
  Инициативата заслужава нашето внимание. Още повече наближават и двата важни CMS форума у нас Joomla Day 2013 (12 октомври 2013 г.) и WordCamp Sofia 2013 (26 октомври 2013 г.), на които спонсор и домакин е Софтуерната академия на Телерик.
  Искам да отбележа и още една инициатива, която би могла да стимулира CMS-Garden у нас.
  На предстоящата Joomla! World Conference, Университет Харвард, Бостън, САЩ, 8-10 ноември 2013 г., (с участието като speaker на Matt Mullenweg) ще бъде проведена и сесия на Joomla! Ignite.
  Ignite срещите не са нови и представляват съревнование между отлични презентъри: 5 минути за презентация, 20 слайда макс. през 15 секунди всеки.
  В Софтуерната академия Телерик има "задел" от подобни на Ignite обучения и срещи. Нова среща/съревнование (примерно CMS Ignite) през идните месеци би могла да бъде възможна първа стъпка към CMS-Garden у нас.